(a)

Sporazumi o zračnem prevozu med Avstralsko zvezo in državami članicami Evropske skupnosti, ki so bili na dan podpisa tega sporazuma sklenjeni, podpisani in/ali se začasno uporabljali: — Sporazum med Zvezno vlado Avstrije in Vlado Avstralske zveze o zračnem prevozu, podpisan na Dunaju 22. marca 1967 (v nadaljnjem besedilu „Sporazum med Avstralijo in Avstrijo“); dopolnjen z Memorandumom o soglasju, podpisanim na Dunaju 25. marca 1999, — Sporazum med Vlado Kraljevine Danske in Vlado Avstralije o zračnem prevozu, parafiran v Canberri 16. oktobra 1998 (v nadaljnjem besedilu „osnutek Sporazuma med Avstralijo in Dansko“); dopolnjen z Memorandumom o soglasju o sodelovanju med skandinavskimi državami v zvezi s Scandinavian Airlines System (SAS), parafiranim v Canberri 16. oktobra 1998; dopolnjen s Potrjenim zapisnikom z dne 16. oktobra 1998, — Sporazum med Vlado Republike Finske in Vlado Avstralske zveze o zračnem prevozu, parafiran 15. junija 1999 (v nadaljnjem besedilu „osnutek Sporazuma med Avstralijo in Finsko“); spremenjen z Memorandumom o soglasju, podpisanim v Helsinkih 15. junija 1999, — Sporazum med Vlado Avstralske zveze in Vlado Republike Francije o zračnem prevozu, podpisan v Canberri 13. aprila 1965 (v nadaljnjem besedilu „Sporazum med Avstralijo in Francijo“); spremenjen z Izmenjavo pisem, podpisanih v Parizu 22. decembra 1970 in 7. januarja 1971, — Sporazum med Zvezno republiko Nemčijo in Avstralsko zvezo o zračnem prevozu, podpisan v Bonnu 22. maja 1957 (v nadaljnjem besedilu „Sporazum med Avstralijo in Nemčijo“), ki ga je treba brati skupaj z Memorandumom o soglasju, podpisanim v Canberri, 12. junija 1998, in z Izmenjavo pisem z dne 17. septembra 1998 in 5. novembra 1998, — Sporazum med Vlado Kraljevine Grčije in Vlado Avstralske zveze o zračnem prevozu, podpisan v Atenah 10. junija 1971, s spremembami (v nadaljnjem besedilu „Sporazum med Avstralijo in Grčijo“), — Sporazum med Vlado Helenske republike in Vlado Avstralske zveze o zračnem prevozu, parafiran v Atenah 11. novembra 1997 in priložen k Memorandumu o soglasju, podpisanemu v Atenah 11. novembra 1997 (v nadaljnjem besedilu „revidirani osnutek Sporazuma med Avstralijo in Grčijo“), — Sporazum med Irsko in Avstralijo o zračnem prevozu, sklenjen z Izmenjavo not z dne 26. novembra 1957 in 30. decembra 1957 (v nadaljnjem besedilu „Sporazum med Avstralijo in Irsko“), — Sporazum med Vlado Avstralske zveze in Vlado Republike Italije o zračnem prevozu, podpisan v Rimu 10. novembra 1960, s spremembami (v nadaljnjem besedilu „Sporazum med Avstralijo in Italijo“), — Sporazum med Vlado Avstralije in Vlado Velikega vojvodstva Luksemburg o zračnem prevozu, priložen k Memorandumu o soglasju, podpisanemu v Luxembourgu 3. septembra 1997 (v nadaljnjem besedilu „osnutek Sporazuma med Avstralijo in Luksemburgom“), — Sporazum med Vlado Malte in Vlado Avstralije o zračnem prevozu, podpisan v Canberri 11. septembra 1996 (v nadaljnjem besedilu „Sporazum med Avstralijo in Malto“); dopolnjen z Izmenjavo pisem z dne 1. decembra 2003, — Sporazum med Vlado Kraljevine Nizozemske in Vlado Avstralske zveze o vzpostavitvi zračnega prevoza, podpisan v Canberri 25. septembra 1951 (v nadaljnjem besedilu „Sporazum med Avstralijo in Nizozemsko“), — Sporazum med Vlado Republike Poljske in Vlado Avstralije o zračnem prevozu, podpisan v Varšavi 28. aprila 2004 (v nadaljnjem besedilu „Sporazum med Avstralijo in Poljsko“), — Sporazum med Vlado Kraljevine Švedske in Vlado Avstralije o zračnem prevozu, parafiran v Canberri 16. oktobra 1998 (v nadaljnjem besedilu „osnutek Sporazuma med Avstralijo in Švedsko“); dopolnjen z Memorandumom o soglasju o sodelovanju med skandinavskimi državami v zvezi s Scandinavian Airlines System (SAS), parafiranim v Canberri 16. oktobra 1998; dopolnjen s Potrjenim zapisnikom z dne 16. oktobra 1998, — Sporazum med Vlado Združenega kraljestva Velike Britanije in Severne Irske ter Vlado Avstralske zveze o zračnem prevozu med njunima ozemljema in onkraj le-teh, podpisan v Londonu 7. februarja 1958, s spremembami (v nadaljnjem besedilu „Sporazum med Avstralijo in Združenim kraljestvom“).